Norvegiya jahonning FM-radiostansiyalardan voz kechgan birinchi davlati bo‘lishi mumkin

2017-yil 11-yanvaridan Norvegiyada FM diapazonida ishlovchi radiostansiyalar uzatkichlari o‘chiriladi. Tegishli qaror Norvegiya hukumati tomonidan qabul qilindi, deb xabar beradi “Korrespondent.net”.

Shu tariqa, Norvegiya jahonning FM-radiostansiyalardan voz kechgan birinchi davlati bo‘lishi mumkin. Endilikda mamlakat radiolari raqamli standart asosida ishlaydi.
FM-chastotalar sekin-asta o‘chirib boriladi. Dastlab bu ish Nordland mintaqasida, so‘ng mamlakat janubida amalga oshiriladi. Ayrim mahalliy radiostansiyalar FM-chastotalardan 2020-yilga qadar foydalanishi mumkin bo‘ladi.